Անկախ ազգային պատկանելությունից` այս բոլոր միությունները միտում ունեն մասնագիտական եւ տեխնիկական բարելավման աջակցությամբ խառնելու հանրությունները (չինական բանկետներ, հնդկական ընթրիքներ, "ընտանեկենտրոն" հասարակական միջոցառումներ): Յուրաքանչյուրը, պարզորոշ կամ ոչ պաշտոնապես, առաջին սերնդի ներգաղթողներին տեղական տեխնոլոգիական համայնքի ներսում մասնագիտական կոնտակտներ եւ ցանցեր է առաջարկում: Դրանք ծառայում են որպես համալրման ուղիներ եւ ներկայացնում են հաջողակ ներգաղթյալ ձեռնարկատերերի եւ մենեջերների “դերային” մոդելներ: Նրանք հովանավորում են պարբերական բանախոսությունները եւ գիտաժողովները, որոնց թեմաները շատ բազմազան են` մասնագիտացված տեխնիկական եւ շուկայական տեղեկատվությունից մինչեւ բիզնես պլան գրելը կամ բիզնեսը կառավարելը: Չինական որոշ միությունների սեմինարները վերաբերում են անգլերեն հաղորդակցությանը, բանակցությունների հմտություններին եւ ճգնաժամային, լարված իրավիճակում աշխատանքը կառավարելու ռազմավարությանը: